7. ข้อพิพาททางกฎหมาย

ธนาคารกรุงไทย จำกัด (มหาชน) ได้ฟ้องบริษัทไทยเซ็นทรัลเคมี จำกัด (มหาชน)
ต่อศาลในฐานะผู้จำนองที่ดินและสิ่งปลูกสร้างกับเครื่องจักรไว้ต่อธนาคารฯ ซึ่งบริษัทฯ
จำนองทรัพย์สินมาตั้งแต่ปี พ.ศ. 2525
โดยผู้บริหารเดิมของบริษัทไม่ใช่ผู้บริหารบริษัทชุดปัจจุบันและในขณะนั้นบริษัทเป็นบริษัทเอกชนไม่ใช่เป็นบริษัทมหาชน
ต่อมาธนาคารกรุงไทย จำกัด (มหาชน) ได้โอนหนี้ในคดีที่ฟ้องดังกล่าวให้แก่บริษัท
บริหารสินทรัพย์สุขุมวิท จำกัด ซึ่งได้ยื่นคำร้องเป็นโจทย์แทนธนาคารกรุงไทย จำกัด (มหาชน)
ต่อมาบริษัท บริหารสินทรัพย์สุขุมวิท จำกัด ได้โอนหนี้ในคดีดังกล่าวให้แก่บรรษัท บริหารสินทรัพย์ไทย
ซึ่งได้เข้าเป็นโจทย์แทนแล้วใน 6 คดี

1.  คดีศาลจังหวัดสมุทรปราการ หมายเลขคดีดำที่ ย. 772/2546 (ย.1494/2543)
    หมายเลขคดีแดงที่ ย. 76/2550 มีจำเลย 4 คน บริษัท ยูไนเต็ดไซโลแอนด์เซอร์วิส จำกัด
    เป็นลูกหนี้จำเลยที่ 1 บริษัทในฐานะผู้จำนองที่ดินและเครื่องจักรเป็นประกันเป็นจำเลยที่ 4

  เมื่อวันที่ 30 มกราคม 2550 มีคำพิพากษาให้ บริษัท ไทยเซ็นทรัลเคมี จำกัด (มหาชน)
  จำเลยที่ 4 ร่วมกันรับผิดชำระหนี้ตามสัญญาขายลดตั๋วสัญญาใช้เงินจำนวน 41,948,302.37
  บาทและชำระหนี้ตามสัญญากู้จำนวน 53,714,039.60 บาท พร้อมดอกเบี้ยในอัตราร้อยละ 11
  ต่อปีจากต้นเงินจำนวนดังกล่าวนับย้อนหลังลงไปอีก 5
  ปีนับแต่วันฟ้องเป็นต้นไปจนกว่าจะชำระเสร็จแก่โจทก์ ซึ่งบริษัทฯ
  ได้ยื่นอุทธรณ์คำพิพากษาดังกล่าวเมื่อวันที่ 26 มิถุนายน 2550 ศาลรับอุทธรณ์ไว้แล้ว
  คดีอยู่ระหว่างการดำเนินกระบวนพิจารณาของศาลอุทธรณ์

2.  คดีศาลจังหวัดสมุทรปราการ หมายเลขคดีดำที่ ย.1495/2543 มีจำเลย 6 คน บริษัท ยู

  ไนเต็ดฟลาวมิลล์ จำกัด (มหาชน) เป็นลูกหนี้จำเลยที่ 1
  บริษัทในฐานะผู้จำนองที่ดินและเครื่องจักรเป็นประกันเป็นจำเลยที่ 5

  ศาลจังหวัดสมุทรปราการ ได้จำหน่ายคดีนี้ออกจากสารบบความตั้งแต่วันที่ 10 มีนาคม 2546
  จนบัดนี้ ยังไม่มีการนำคดีนี้มาฟ้องต่อศาลใหม่แต่ประการใด

  7.3 คดีศาลจังหวัดสมุทรปราการ หมายเลขคดีดำที่ ย.1545/2543 มีจำเลย 4 คน บริษัท
  ยูไนเต็ดเกรนส์ จำกัด เป็นลูกหนี้จำเลยที่ 1
  บริษัทในฐานะผู้จำนองที่ดินและเครื่องจักรเป็นประกันเป็นจำเลยที่ 3

  เมื่อวันที่ 21 ธันวาคม 2550 โจทก์คดีนี้ได้ยื่นคำร้องขอถอนฟ้องบริษัท ไทยเซ็นทรัลเคมี จำกัด
  (มหาชน) จำเลยที่ 3 ออกจากการเป็นคู่ความในคดีนี้ ซึ่งศาลอนุญาตแล้ว บริษัท
  ไทยเซ็นทรัลเคมี จำกัด (มหาชน) จึงพ้นจากความรับผิดชอบในหนี้คดีนี้โดยสิ้นเชิงแล้ว

  7.4 คดีศาลจังหวัดสมุทรปราการ หมายเลขคดีดำที่ 1747/2543 มีบริษัท ยูเอ็มซี
  อินเตอร์เนชั่นแนล คอร์ปอเรชั่น จำกัด เป็นลูกหนี้จำเลยที่ 1 กับพวกรวม 7 คน
  บริษัทในฐานะผู้จำนองที่ดินและเครื่องจักรเป็นประกันเป็นจำเลยที่ 6

  ศาลจังหวัดสมุทรปราการ ได้มีคำสั่งจำหน่ายคดีออกจากสารบบความ ตั้งแต่วันที่ 28 กรกฏาคม
  2548 แล้ว จนบัดนี้ยังไม่มีการนำมูลคดีนี้มาฟ้องร้องต่อศาลใหม่แต่ประการใด

5.  คดีศาลจังหวัดสมุทรปราการ หมายเลขคดีดำที่ ย 4/2544 มีจำเลย 5 คน บริษัท ศรีกรุง

  วัฒนา จำกัด เป็นลูกหนี้จำเลยที่ 1 บริษัทฯ ในฐานะผู้จำนองที่ดินเป็นประกันเป็นจำเลยที่ 4

  ศาลจังหวัดสมุทรปราการ ได้มีคำสั่งจำหน่ายคดีนี้ชั่วคราว
  แต่จนบัดนี้ศาลยังไม่ได้มีคำสั่งนัดดำเนินกระบวนพิจารณาใหม่แต่อย่างใด

  7.6 คดีศาลจังหวัดสมุทรปราการ หมายเลขที่คดีดำที่ ย 518/2544 คดีแดงเลขที่ ย.
  24/2550มีจำเลย 2 คน บริษัท ยูไนเต็ดเกรนส์ จำกัด เป็นลูกหนี้จำเลยที่ 1 บริษัทฯ
  ในฐานะผู้จำนองที่เป็นประกันเป็นจำเลยที่ 2

  ศาลจังหวัดสมุทรปราการ มีคำพิพากษาเมื่อวันที่ 18 มกราคม 2550 ให้จำเลยที่ 1 และจำเลยที่
  2 ร่วมกันใช้เงินจำนวน 143,905,059.79 บาท พร้อมทั้งดอกเบี้ยในอัตราร้อยละ 10.50 ต่อปี
  นับแต่วันที่ 14 มกราคม 2541 เป็นต้นไปจนกว่าจะชำระเสร็จ

  บริษัท ไทยเซ็นทรัลเคมี จำกัด (มหาชน) ได้ยื่นอุทธรณ์คำพิพากษาดังกล่าวเมื่อวันที่ 5 เมษายน
  2550 ศาลรับอุทธรณ์ไว้แล้ว คดีอยู่ระหว่างการดำเนินกระบวนพิจารณาของศาลอุทธรณ์

ทั้ง 6 คดีดังกล่าวบริษัทจำนองที่ดิน สิงปลูกสร้างและเครื่องจักรไว้ต่อเจ้าหนี้หรือโจทก์ ตั้งแต่ปี
2525 ในวงเงินทั้ง 6 คดีเป็นเงิน 966,704,000.00 บาท

อนึ่ง สำนักงานมีข้อมูลชัดเจนว่า หนี้ที่บรรษัทบริหารสินทรัพย์ไทย หรือบริษัทบริหารสินทรัพย์สุขุมวิท
จำกัด สามารถปรับปรุงโครงสร้างหนี้กับลูกหนี้ได้และลูกหนี้ได้ปฎิบัติตามสัญญา บริษัท
ไทยเซ็นทรัลเคมี จำกัด (มหาชน) ก็ไม่ต้องรับผิดชอบในหนี้นั้นอีกต่อไป

ทางสำนักงานชัยพัฒน์ ได้รับมอบหมายจากบริษัทฯ ให้เป็นทนายความแก้ต่างคดีให้บริษัทฯ
จากข้อมูลดังกล่าวข้างต้นทางสำนักงานมีความเชื่อมั่นว่า บริษัท ไทยเซ็นทรัลเคมี จำกัด (มหาชน)
มีโอกาสชนะคดี และไม่ต้องรับผิดชอบตามฟ้องได้ เพราะลูกหนี้ได้รับสภาพหนี้ถือเป็นการแปลงหนี้
โดยบริษัท ไทยเซ็นทรัลเคมี จำกัด (มหาชน) ไม่ได้ให้ความยินยอมเห็นชอบด้วย บริษัทฯ
จึงน่าหลุดพ้นจากภาระผูกพันที่จำนองค้ำประกันใหม่เดิมแล้ว จึงไม่ต้องรับผิดตามที่โจทก์ฟ้อง